3 priedas. Pristatymas

**BAIGIAMOJO DARBO PRISTATYMAS**

Rekomenduojama kandidato technologijų mokyklinio brandos egzamino darbo pristatymo trukmė – 15 min.

Kandidato atlikto BD pristatymo eiga:

* + 1. tema,
		2. gaminio / paslaugos techninė užduotis,
		3. darbo / paslaugos atlikimo eiga:
			1. projektavimas,
			2. informacijos paieška ir naudojiams,
			3. medžiagos / ištekliai,
			4. technologiniai procesai ir jų rezultatai.
		4. Įsivertinimas.
		5. Išvados.

Atliktas baigiamasis darbas pristatomas žodžiu, komentuojant vertinimo komisijai demonstruojamą vaizdinę medžiagą. Pristatymui gali būti naudojamos įvairios formos: pranešimas naudojant informacines technologijas, interneto svetainės demonstravimas, plakatas, lankstinukas, reklama, maršruto planas / žemėlapis, stendinis pranešimas, filmukas, straipsnis sienlaikraštyje ir pan.

Pristatydami baigiamąjį darbą kandidatai :

* pristato sukurtą produktą, paaiškina jo naudą žmonėms ir aplinkai;
* pateikia geriausios idėjos grafinį vaizdą, paaiškina idėjos plėtojimą analizuodamas analogus, įvertindamas jų privalumus ir trūkumus, nurodo informacijos paieškos kryptis ir naudotus informacijos šaltinius;
* pateikia pasirinktos idėjos įgyvendinimo planą, įvardija ir paaiškina patirtas sėkmes ir sunkumus, kilusius rengiant TMBE baigiamąjį darbą;
* įvertina idėjos idėjos ir techninės užduoties atitikimą;
* argumentuotai paaiškina medžiagų pasirinkimo idėjai įgyvendinti tinkamumą, įvertina jų savybes;
* paaiškina kuriamo produkto konstravimą iš dalių, detalių (jei tai buvo reikalinga), pateikia grafinius vaizdus;
* paaiškina technologinius procesus, jų eiliškumą, kokybišką ir saugų atlikimą;
* pateikia išvadas;
* suprantamai, kūrybiškai pateikia tekstinę ir grafinę informaciją, parenka tinkamas technines priemones informacijai perteikti;
* argumentuotai į(si)vertina pasiektą rezultatą;
* argumentuotai, glaustai atsako į vertinimo komisijos pateiktus klausimus.